የምርጫና የፖለቲካ ፓርቲዎች አዋጅ ካልተሻሻለ በቀጠዩ ምርጫ እንደማይሳተፉ የፖለቲካ ፓርቲዎች የጋራ ምክር ቤት አስታወቀ።
የፖለቲካ ፓርቲዎች የጋራ ምክር ቤት በነሐሴ 18/2011 በሕዝብ ተወካዮች ምክር ቤት የፀደቀው የምርጫና የፖለቲካ ፓርቲዎች አዋጅ ካልተሻሻለ በ2012 በሚካሔደው አገራዊ ምርጫ እንደማይሳተፉ ምክር ቤቱ አስታውቋል። 107 አባላት ያሉት የጋራ ምክር ቤቱ ውሳኔው 75 በመቶ የሚሆኑት የፖለቲካ ፓርቲዎች አቋም እንደሆነም ምክር ቤቱ ጨምሮ ገልጿል።መንግሥት እንደገና መለስ ብሎ አዋጁን እንዲከልስ ያሳሰበው የጋራ ምክር ቤቱ ምንም ማስተካከያ ሳይደረግበት የቀጣዩን አገራዊ ምርጫ ማካሔድ ታአማኒነት እንደማይኖረው የጋር ምክር ቤቱ አሳስቧል። ጉዳዩን ለመመርመርም የጊዜ ችግር ካጋጠመ ምርጫ ጊዜው እንዲራዘም አማራጭ አቅርቧል።